JUMAL KÕNELEB
Tere ja tere tulemast vaatama saadet "Jumal kõneleb"!
Minu nimi on Jan Cedercreuz ja siin on mu armas abikaas Joy.
Selle saate nimi "Jumal kõneleb" on päris julge,
aga see ei tähenda seda, et see, mida meie siin jagame,
on alati see, mida Jumal räägib,
aga see tähendab, et Jumal tahab rääkida.
Ta tahab rääkida su ellu oma Sõna kaudu
ja kui me oleme saanud olla selle vahendajaks, siis halleluuja!
Täna tahame jälle rääkida Taevaisast.
Oleme rääkinud sellest, et Ta on Looja, et Ta on armastus
ja juba need asjad avavad me südame mõistma,
et meil on hea Isa.
Täna räägime sellest, et Taevaisa on ka kõigekõrgem.
Imeline!
Ta on Looja, kõikväeline, armastus ja kõigekõrgem.
Ta on kõigekõrgem.
Kogu see saadete seeria käsitleb lapseks olemist.
Seda, mida tähendab olla laps. Jumala laps.
Mõtleme lapseks olemise lähtekohale, kelleks on Isa.
Kui mõelda sellele, kes Isa on
ja mida see tähendab, et Jumal on minu Isa?
Mida see tähendab, et Ta on Isa?
Isa on selline, kes on suurem kui mina.
Isa on vanem kui mina.
Ta on targem kui mina.
Ta on kõrgem kui mina.
Ta on midagi enamat kui mina.
Juba see on tõeliselt šokeeriv inimese jaoks,
kes on pidanud ise olema tugev ja tark ja ise kõigega hakkama saama.
Mõista, et su elus on Jumal, kes on armastus
ja kes on sind loonud,
aga kes on ka kõigekõrgem.
See on väga hea, et Ta on kõigekõrgem.
Sest kui Ta on kõigekõrgem, siis järelikult on Ta Jumal
ja mina võin olla lihtsalt inimene.
Keegi on minust mõõtmatult palju suurem ja vägevam.
Piisab vaid ühe puulehe vaatamisest ja mõttest, et Tema on selle loonud,
andes sellele elu rakutasandini välja
ja ma mõistan silmapilkselt, et Ta on minust väga palju suurem.
Psalmis 78:35 öeldakse:
"...ja tuletasid meelde, et Jumal on nende kalju,
ja et Jumal, Kõigekõrgem, on nende lunastaja."
Tohutult lohutav on teada, et keegi on meist suurem.
Keegi, kes on kõigekõrgem.
See tähendab, et kedagi suuremat, võimsamat ja ülevamat pole olemas.
Tema on kõik loonud ja on kõigest kõrgemal.
Ta on kõigest kõrgemal. Ta on kõigekõrgem.
Ja Ta on koos meiega. - Ta on kõigekõrgem.
Psalm 83:19: "Ning tundku..."
Ta tahab, et me seda tunneksime ja ka meeles peaksime.
"...et sina, Issand," - Issand tähendab juhti ja ülemust.
"...et sina Issand üksi oma nimega oled Kõigekõrgem üle kogu ilmamaa!"
See on tähtis.
Sest kui Piibel räägib kogu maast,
siis see tähendab kõiki olukordi, kõiki situatsioone kõikjal maailmas,
kus iganes sa ka asuksid.
Ta on kõigekõrgem kõigis oludes.
Millest iganes sa läbi lähed või millest mina ja Joy läbi läheme,
Jumal on sellest kõrgem. Jumal on sellest suurem.
Seepärast, nagu äsja loetud Psalmis 78 öeldi:
"Nad pidasid seda meeles."
Ka meil tuleks seda alati meeles pidada,
et kui suur ka mõni väljakutse poleks
või kui problemaatiline me majanduslik olukord poleks -
aga on keegi, kes on sellest üle. On keegi, kes on sellest kõrgemal.
Olgugi, et arst ütles, et sa ei või enam terveks saada
ja su vähkkasvaja on surmav,
aga on keegi, kes on sellest kõrgem.
Keegi, kes on suurem ja võimsam.
Tema on kõigekõrgem.
Psalm 97:9:
"Sest sina, Issand, oled Kõigekõrgem üle kogu ilmamaa,
sa oled väga ülendatud üle kõigi jumalate."
Mulle meeldib, et tõid välja meie olud, väljakutsed ja katsumused.
Teeme seda kogu selle saate ajal ja peame seda meeles.
Toome Issanda ette nüüd oma olukorrad ja probleemid.
Toome meie katsumused ja haigused. Laome need kõik siia lauale.
Mul on siin laud ja me paneme need justkui siia lauale.
Võime mõelda, mis meil on ja toome need kõik siia.
Ja nüüd mõtleme kogu selle pooltunni sellele,
et Issand on kõigekõrgem, üle kõige.
Kõigekõrgem, Sa oled väga ülendatud üle kõigi jumalate.
Samas aga peame ka meeles, et Ta on armastus.
Kui Ta on kõigekõrgem, siis Ta soovib meile ka head.
Ta tahab muuta asjad heaks.
Ta on kõigekõrgem.
Psalmist tuletab siin ka endale meelde:
"Oled Kõigekõrgem üle kogu ilmamaa,
sa oled väga ülendatud üle kõigi jumalate."
On olemas küll vaid üks Jumal,
aga on asju, mis võivad olla nagu jumalused.
Asju, mis ütlevad sinugi elus, kuidas asjalood on ja olema saavad:
"Sa ei saa hakkama. See haigus on surmav."
On "jumalaid" ja isandaid, kes ütlevad üht ja teist.
Aga on keegi, kes on kõrgem.
Üle kõikide nende, kes püüavad olla "jumalad" me eludes
ja dikteerida me eludes seda, mis on võimalik ja mis mitte.
Selle pärast on eriti tähtis meeles pidada,
et on keegi, kes on kõigekõrgem.
Keegi, kes on üle kõikide jumaluste.
Me ise võitleme paljudes asjades vaid usus.
Kogu me kool läheb usus edasi nii majanduslikult kui ruumide osas.
Peame kõikide ressursside osas kuulutama kogu aeg,
et on keegi, kes on kõrgem kõikidest nendest olukordadest.
Seda tuleb meeles pidada ja Ta tõestab, et see on tõsi.
Sest Ta ju ongi kõigekõrgem ja Ta on seda alati.
1. Moosese 14:19:
"...ja õnnistas teda ning ütles: Olgu õnnistatud Aabram,
kõige kõrgema Jumala, taeva ja maa Looja poolt!"
See julgustab mind.
Kui kõigekõrgem Jumal õnnistab meid,
siis ei saa selle vastu ükski needus.
Olgu needuse nimeks haigus või majanduslik kitsikus.
Mitte miski ei oleks võimsam sellest, kes on kõigekõrgem
ja kui Tema õnnistab, siis see võidab kõik.
Kas pole vägev?
Keda Jumal on õnnistanud, see ongi õnnistatud. - Igavesti.
Ta on õnnistuatud.
"Olgu kiidetud kõige kõrgem Jumal, kes sinu vaenlased su kätte andis!”
Ta annab mu vaenlased mu kätte.
Jesaja 55:9 öeldakse nii:
"Sest otsekui taevad on maast kõrgemal,
nõnda on minu teed kõrgemad kui teie teed,
ja minu mõtted kõrgemad kui teie mõtted."
See ei tähenda seda, et meie mõtted on eriti rumalad
ja et Tema on palju targem.
See tähendab lihtsalt seda, mida siin öeldaksegi:
Tema mõtted ja teed on kõrgemad ning paremad meie omadest.
Kust ma siis tean, mis on Ta teed ja mõtted?
Need võib leida Piiblist.
Kui mõtleme sellele, mida Jumal ja Jeesus õpetavad,
siis mida iganes sa näed Jeesust tegevat või õpetavat,
siis näed, et see on kogu aeg kõrgem.
See on tervenemine neile, kellel polnud mingit lootust.
Need olid majanduslikud imed neile,
kel polnud mingit võimalust saada söönuks.
Ta toitis ja tervendas neid, olles pidevalt üle kõigist olukordadest.
See on üks väga tähtis asi.
Sest kui ma olen ahastuses ja kui olukord käib mul üle jõu,
siis ma lähen Tema juurde.
Ma palvetan ja otsin Teda, kuni Ta räägib minuga.
Joy on sageli öelnud,
et kui leiad Tema, leiad ka kõrgeima taseme,
sest Tema on kõigest kõrgemal.
Kui Jumala Sõna hakkab kõnetama ja Jumal räägib,
siis see toob alati kaasa lahenduse ja rahu
ja alati saab näha, et Tema jaoks pole miski probleem,
sest Tema on kõrgeim. Ta on Kõigekõrgem.
Mulle meeldib see kirjakoht: "Kes sinu vaenlased su kätte andis!”
See ju tähendab, et Ta on ka mu vaenlastest kõrgem.
Ta on kõrgem kui mistahes vaenlane. Ükskõik, milline vaenlane.
Jumal on kõrgem kui ükski vaenlane, kes püüab mulle vastu astuda.
Minu autoriteet tuleneb just Tema autoriteedist.
Temal on täieliks autoriteet, sest Ta on Kõigekõrgem.
Tal on täielik võit ja autoriteet ja ma võin kasutada Tema autoriteeti.
Ma võin elada Tema autoriteedis.
Ma olen nagu politseinik, kes töötab politseijaoskonnas.
Olen saanud tööandjalt riided, mul on relv ja ametiriietus,
olen saanud ka ametimärgi ja sellepärast tuleb mulle kuuletuda.
Sellel on Jeesuse nimi.
Nimi, mis on kõrgem kõikidest minu vaenlastest.
Seepärast ma võingi käskida neid Jeesuse nimel
ja need taganevad Tema autoriteedi tõttu.
Jeesus ütles Luuka 10:19:
"Vaata, ma olen andnud teile meelevalla."
- Ta on andnud meile meelevalla.
"Ma olen andnud teile meelevalla kõndida madude ja skorpionide peal."
Me ei mõtle praegu päris madusid ja skorpione.
Jeesus ütleb siin edasi: "...ja vaenlase kogu väe peal
ja miski ei tee teile iial kahju."
Sulle võib tunduda, et katsumused, masendus ja rahalised raskused
on liiga suured sinu jaoks ja sa ei suuda neile vastu seista.
Ei suudagi iseenese nimel ja omaenese jõus.
Võid siiski uskuda täna seda, et Jeesus on andnud sulle meelevalla
kõndida hingevaenlase kogu väe peal ja miski ei tee sulle iial kahju.
Miks see nii on? Sest sina oled Kristuses
ja sind on asetatud taevasesse olukorda ühes Temaga.
Sind on tõstetud välja pimeduse kuningriigist
ja vaimus oled sa Jumala kuningriigis
ning sul on Tema autoriteet.
Selle pärast sa oledki kõrgemal olukordadest ja kõigist vaenlastest.
Kõigekõrgemaga koos.
Võid kasutada seda väge ja nime, mis on kõikidest nimedest kõrgem.
Kõigist nimedest kõrgeim on Jeesuse nimi.
See toimib. Aamen.
Luuka 10:17.
Kui Jeesus oli andnud jüngritele selle autoriteedi ja väe,
tulid nad rõõmustades tagasi.
Neid oli päris palju - 70.
Sellises hulgas on päris mitmesuguseid inimesi.
Kindlasti ei olnud nad kõik täiuslikud. - Mitte keegi pole ju täiuslik.
Aga need 70 pöördusid rõõmuga tagasi ja ütlesid:
Issand, ka kurjad vaimud alistuvad meile sinu nime mõjul!”
Tema ütles neile: Ma nägin saatanat kui välku taevast maha langevat."
Seda on hea teada.
Psalmis 91:13 öeldakse meile:
"Sa astud üle lõvide ja rästikute, noored lõvid ja lohed sa lömastad."
Nii on see kõikide katsumuste keskel.
Samas võime tunnistada, et katsumused ei lõppe kunagi.
Nii kaua, kui see maailm pole täiuslik, ei olegi see maailm täiuslik.
Nii kaua, kui maailm pole täiuslik, peame elama ebatäiuslikus maailmas.
Nii kaua, kui meil on katsumusi, peame kõik enesele meelde tuletama,
et Ta on Kõigekõrgem.
Kui me seda usume, saame ka julgust tõusta olukordadest kõrgemale.
Saame ka meeles pidada, et kuna Ta on Kõigekõrgem,
siis Ta on andnud meile ka meelevalla võidelda kogu pimeduse vastu.
Sa ei pea taluma seda, et sind surutakse pidevalt põlvili.
Sa ei pea taluma seda, et masendus jätkub päevast päeva.
Sa ei pea taluma seda, et see haigus jätkub
või diagnoos ütleb, mis on võimalik ja mis mitte,
sest Issand on sellest suurem.
Issand on suurem kõikidest diagnoosidest
ja suguvõsa needustest.
Millega iganes on tegu - Jumal on sellest suurem.
Ta on kõrgeim ja Tal on head kavatsused.
Tema nimel on sul meelevald seista kõigest kõrgemal.
Ja siis saad sa näha, et olukorrad muutuvad.
Olukorrad muutuvad.
Märkan sellest rääkides, et see kipub ununema.
Katsumused võivad vahel olla nii suured,
et need saavad justkui jumalaks.
Need saavad kõrgemaks ja kõige suuremaks mu elus.
Selle pärast see julgustab mind
tõstma mu enese usku ja mõtteid sellele,
et Kõigekõrgeim on minuga koos.
Ma elan Kõigekõrgemas ja Kõigekõrgema kaitse all.
Olen Kõikvõimsas varjul.
Selle pärast võingi öelda, et õnnetused ei taba mind
ja ükski hädaoht ei ähvarda mu majapidamist.
Markuse 16:17.
Külvame nüüd taas teadlikult neid kirjakohti meie südameisse,
sest Jumal Sõna toob esile vilja selle "seemne" liigi järgi.
"Kuid uskujaid saadavad sellised tunnustähed..."
Usk tuleb kuulmisest ja kuulmine Jumala Sõna kaudu.
Tunnustähed saadavad uskujaid, mitte vaid pastoreid ja evangeliste.
Igaühte, kes usuvad, saadavad need tunnustähed:
"Minu nimel (Jeesus nimel) ajavad nad välja kurje vaime,
räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale,
saavad terveks.”
Mul on selle kohta üks imeline näide.
Kohtusin hiljuti ühe Tai pastoriga.
Ta rääkis, et Tais sünnib üha rohkem ja rohkem imesid usklike keskel.
Ta ütles, et isegi nende usklike seas, kes on alles esimest päeva usklikud.
Asi pole üldse selles, kui palju oled teoloogiat õppinud.
Oli üks isa, kelle laps oli raske psüühikahäirega.
Isa oli äsja usklikuks saanud ega teadnud millestki muust,
kui et Jeesus ja rist kuuluvad kuidagi kokku.
Ta tegi siis puust väikese risti, pani selle poja peale ja ütles:
"See rist sümboliseerib Jeesust ja Jeesuse nimel ma vabastan sind!"
Midagi sellist lihtsat ta ütles.
Ei mingeid erilisi suuri sõnu ja poiss sai terveks.
Ta sai täielikult vabaks.
Sarnaseid imesid on seal palju teisigi juhtunud.
See räägib meile sellest, et küsimus pole meis,
meie autoriteedis või meie väes.
Vaid selles, et see, kes on kõrgeim, elab meie sees ja on koos meiega.
Sellest päevast alates, kui said usklikuks.
Kui sa pole veel Jeesust vastu võtnud, võid seda täna teha.
Võid täna võtta Jeesuse oma südamesse vastu
ja öelda: "Jeesus, saa minu elu Issandaks."
Kui seda teed,
siis Tema, kes on kõrgeim, kolib su südamesse.
Ja kui siis see, kes on kõrgeim -
üle kõikide olukordade ja üle kõikide jumalate
tuleb sinu ellu,
siis see tähendab seda,
et su elus on keegi, kes on suurem kui kõik muu
ja kelle jaoks kõik on võimalik.
Ma ei tea, kas see kõnetab sind,
aga mind see küll kõnetab ja julgustab.
See, et mu väljakutsetest kõrgemal on keegi, kes on Jumal.
See tõesti toidab.
Meie Isa on Kõigekõrgem.
Meil on Isa, kes on kõrgeim.
Minu elus on Isa, kes on kõrgeim.
Selle pärast Paulus palvetabki kirjas Efeslastele,
et meie südame silmad avaneksid nägema.
"milline on tema (mu Isa) väe võrratu suurus meie heaks,
kes me usume tema (mu Isa) tugevuse jõu mõjul."
Minu Looja tugevuse jõu mõjul.
"See sai tegevaks Kristuses, kui ta tema üles äratas surnuist."
Ta äratas Kristuse üles surnuist
"...ja pani istuma oma paremale käele taevas,
kõrgele üle iga valitsuse ja meelevalla ja väe ja ülemuse ning üle iga nime,
mida nimetatakse mitte üksnes nüüdsel,
vaid ka tulevasel ajastul,
ja ta alistas tema jalge alla kõik..."
Jeesuse jalgade alla, kes on kõige kõrgem.
"...ning pani tema kõigi asjade üle peaks kogudusele,
kes on tema ihu, tema täius, kes täidab kõik kõiges."
Kõigekõrgema varju all, koos Kõigekõrgemaga.
Me käime seda teed koos Kõigekõrgemaga.
Kõigekõrgem on mu Isa, Kõigekõrgem elab minus
ja minu jalge all on kõik muu.
- Aamen.
Ole julge, sest Kõigekõrgem on koos sinuga.
Kõigekõrgem on koos sinuga.
Aamen.
Palvetame koos sinuga
Aitäh taevane Isa, et Sina oled Kõigekõrgem.
Üle kõikide olukordade, üle kõikide situatsioonide.
Sa oled üle kõigi nö tõdede.
Tahame ülistada Sind täna, Isa.
Olgu me olukorrad, raskused ja katsumused millised tahes,
Sina oled ikkagi kõrgeim.
Nii palume julgelt: Sinu riik tulgu ja Sinu tahtmine sündigu me eludes,
sest see on parem, suurem ja vägevam kui kõik muu.
Sinu riik tulgu.
Sinu tahtmine sündigu meie keskel.
Aitäh Issand,
et võime kuulutada Jeesuse nime iga olukorra üle.
Me kuulutame, et Jeesus Kristus on Issand.
Jeesus on Issand.
Jeesus on iga me olukorra Issand.
Jeesus on iga olukorra Issand
ja igas olukorras on Jeesus Kristus Issandaks.
Võtame selle sõnumi põhjal, mida oleme siin kuulutanud,
võtame Janiga autoriteedi iga häiriva vaenlase väe üle,
mis püüab sind mingil kombel häirida.
Kasi välja Jeesuse nimel!
Välja Jeesuse nimel!
Välja ihust Jeesuse nimel!
Jeesuse nimel välja igast olukorrast!
Jeesuse nimel.
Aitäh Issand vabaduse eest!
Vabaduseks on Kristus meid vabastanud.
Aitäh Issand! Ma tänan Sind Issand!
Ma tänan Sind täieliku vabaduse eest.
Aitäh, et Jeesus Kristus on iga olukorra Issand.
Aitäh Issand, et võime tõesti võtta autoriteedi
iga haiguse ja vaenlase väe üle ja käskida neil lahkuda Jeesuse nimel.
Lahkugu need nüüd, et igaüks võiks olla vaba! Praegu.
Me kuulutame Jeesuse rahu igasse südamesse.
Rõõmu, tervist ja vabadust igaühe ellu!
Jumala Kuningriiki Jeesuse nimel. Me kuulutame Jumalariiki.
Jumala Shalom kuningriiki just siin ja praegu.
Igasse koju, igasse olukorda ja igaühe ellu.
Aitäh Issand, et Sinul on ülemvõim.
Me anname Sulle ülemvõimu oma elus.
Ülemvõimu kõigis olukordades.
Me anname Sulle autoriteedi,
kõrgeima positsiooni ja ülemvõimu igas olukorras.
Ja see tähendab, et headus valitseb.
Tunnen soovi öelda: ma olen juba võitnud.
Ma olen juba võitnud.
Tõuse ja tea, et kõik on hästi.
Aitäh, et võime selle sõnumi vastu võtta.
Paistku, kuidas paistab, tundugu, kuidas tundub -
me oleme juba võitjad Kristuses ja kõik on hästi.
Aamen.
Tahame siinkohal taas tänada kõiki vaatajaid tagasiside eest
ja eestpalvesoovide saatmise eest.
Loen ühe kirja ette, mille üks vaataja saatis:
"Tänan saadete eest, mis toovad lootust.
Nende kaudu saab tunda Jumala au, mis muudab inimeste elusid.
Aitäh Jeesusele selle eest!
Teine isik saatis tänukirja,
sest tütre operatisoon õnnestus suurepäraselt
ja taastumine oli kiire just nii nagu palvetasime.
Tänu sellegi eest Jeesusele! Halleluuja!
Tuli ka sõnum, et raamatute sari, mille ma olen kirjutanud,
on olnud aardelaekaks argipäeva keskel.
Seda raamatusarja saab tellida meie kodulehekülje kaudu,
mille aadress on nähtav ekraanil:
Ilmunud on ka kõige uuem osa:
"Jumala headus ja majandusküsimused."
See on siin infolehe pildil ja seda saab nüüd ka tellida.
Kui soovid kogeda Jumala tarkust oma majandusküsimustes,
siis soovitan seda soojalt.
Me koduleht räägib ka me toredast lasteaiast ja koolist,
mis meist sõltumatult on täis Jumala kirkust ja armastust.
Kui üldse midagi, siis laps vajab armastust.
Soovitan soojalt külastada me kodulehekülge
ja tule külasta ka me kooli ning lasteada
ja sa märkad ka ise, et Jumal on seal.
Ole õnnistatud!
Taevas TV7 ei ole tavaline telekanal.
TV7 edastab rõõmusõnumeid ehk evangeeliumi kogu maailmale.
See on meie eesmärk ja pürgimus.
Täna tahan esitada sulle väljakutse lööma kaasa selles,
sest me tahame jõuda veel enamate inimesteni.
Sa võid toetada TV7 tööd helistades 900 1770 (hind 7 eur)
või tehes annetuse kontodele, mida näed peatselt ekraanil.
Tule osalema evangeeliumi töös! Aamen.
Annetustelefon: 900 1770 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin